Pengeboman Maraton Boston 2013

Pengeboman Maraton Boston 2013 berlaku pada 15 April 2013 apabila dua buah bom meledak semasa berlansungnya Maraton Boston pada kira-kira   di Boylston Street dekat Copley Square, berhampiran garisan penamat. Letupan itu membunuh 3 orang  manakala mencederakan sekurang-kurangnya 144 yang lain. Setakat ini, belum ada saspek dinyatakan secara rasmi. Presiden Amerika Syarikat Barack Obama mengumumkan bahawa Biro Penyiasatan Persekutuan menyiasat pengeboman ini sebagai satu tindakan keganasan.

Pengeboman

Dua buah bom yang dipisahkan dengan jarak  meledak lantas membunuh 3 orang dan mencederakan sekurang-kurangnya 144 yang lain. Berdasarkan video yang dirakam berhampiran garisan penamat, sela di antara letupan pertama dan kedua ialah kira-kira 12 saat, ledakan pertama berlaku di luar Marathon Sports di 671 Boylston Street, manakala yang kedua berlaku di kira-kira seblok jauh dari garisan penamat. Jam perlumbaan di garisan penamat menunjukkan 04:09:43 (4 jam, 9 minit, dan 43 saat sejak gelombang atau kumpulan pelari ketiga memulakan maraton) semasa letupan pertama.
Para pemenang telah pun melepasi garisan penamat lebih kurang dua jam lebih awal sementara pelari-pelari lain masih berusaha menamatkan larian mereka. Tingkap-tingkap kedai berhampiran diterbangkan, dan tingkap pada tingkat tiga Perpustakaan Awam Boston telah dirosakkan.
Pegawai-pegawai penguatkuasa berkata bahawa mereka percaya yang letupan-letupan ini adalah hasil ledakan bom buatan sendiri. Tiada tanda-tanda serangan akan berlaku sebelum letupan.

Mangsa
Tiga orang telah disahkan meninggal dunia, salah seorang daripadanya ialah seorang kanak-kanak berusia 8 tahun, Martin Richard dari kejiranan Dorchester di Boston. Ibu dan kakaknya mengalami cedera parah selepas menyaksikan si bapa menamatkan lariannya. Kebanyakan mangsa mendapat kecederaan bahagian bawah kaki dan luka serpihan, yang menandakan bahawa peranti letupan berada pada kedudukan rendah.

Siasatan
Biro Penyiasatan Persekutuan yang menyiasat perkara ini bersama-sama Agensi Perisikan Pusat dan Pusat Pencegahan Keganasan Pusat, menganggap pengeboman ini sebagai serangan pengganas, walaupun dalang sebenar belum dikenalpasti secara rasmi.

Rujukan

Pautan luar
Reuters TV: Video shows moment of deadly explosion at finish line of Boston Marathon
Reuters TV: Two blasts hit Boston Marathon finish line, at least 3 killed, more than 100 wounded
Reuters TV: Boston attack: probing the devices and destruction

2013 di Amerika Syarikat